Emma Morano
Ema Martina Luiđa Morano (; 29. novembar 1899. − 15. april 2017) bila je italijanska superstogodišnjakinja koja je od smrti Marije Redaeli bila najstarija osoba u Evropi a od smrti Suzane Mušat Džouns, 12. maja 2016 pa sve do svoje smrti bila najstarija živa osoba na svetu. Nakon njene smrti, 15. aprila 2017. godine, titulu je nasledila Vajolet Braun. Ona je najstarija osoba koja je umrla u Italiji ikad i druga najstarija osoba u Evropi ikad. Takođe je bila zadnja živa osoba rođena u 1800-im godinama.

Rani život 

Rođena je 29. novembar 1899. Roditelji su joj bili Đovani Morano i Matilda Breskiani. Bila je najstarija od osmoro dece. Imala je 4 sestre i 3 brata. U njenoj porodici također je bilo dugovečnih članova: njena majka, tetka i nekolicina rođaka živeli su preko 90 godina, i jedna od njenih sestara, Angela Morano (1908−2011), umrla je u 102. godini života.

U oktobru 1926., udala se za Điovanija Martinuzija (1901−1978). Godine 1937. rođeno je njeno prvo i jedino dete, ali je umrlo kada je imalo 6 meseci. Njihov brak nije bio srećan, te se završava 1938. godine kada je Ema izbacila muža iz kuće. Međutim nije bilo razvoda i ostali su venčani sve do suprugove smrti, 1978. godine. aOtišla je u penziju sa 75 godina, a radila je kao radnik u industriji.

Kasni život 
Za svoj 115. rođendan i dalje je živela sama u svojoj kući. Dana 2. aprila 2013. godine, postala je najstarija živa osoba u Italiji nakon smrti Marije Redaeli. Nakon što je premašila dob 114-godišnje Venere Pizinato u avgustu 2014. godine i Dine Manfredini (koja je umrla u SAD-u u avgustu 2015. godine, postala je najstarija osoba iz Italije ikada. Nakon smrti Amerikanke Suzane Mušat Džouns, 12. maja 2016. godine, postala je najstarija živa osoba na svetu i zadnja živa osoba rođena u 1800-im godinama.

Smrt 
Umrla je 15. aprila 2017. godine u dobi od 117 godina i 137 dana. Njena smrt označila je kraj jedne ere, pošto je bila zadnja osoba rođena u 1800-im godinama.

Reference

Spoljašnje veze 

 Najstarija žena na svetu voli meso, jaja, puter, ali ne i povrće (B92, 15. maj 2016)
 Jedina žena na svetu koja je rođena u 19. veku (B92, 8. jun 2016)
 Ema Morano čeka 117. rođendan i jede dva jaja dnevno („Politika”, 1. novembar 2016)

Italijanski superstogodišnjaci
Biografije, Verbania